เริ่มจากเกิดเป็นตุ่มใสที่แคมนอก เลยบีบค่ะ วันต่อมาเป็นตุ่มขึ้นอีกแต่มีสีขาวขุ่นขึ้นประมาณ 5 เม็ด กระจุกตัวกันอยู่ค่ะ จากนั้นมีอะไรกับแฟน ผ่านมาสามวัน มีเลือดออกมาจากช่องคลอดแบบนิดหน่อยค่ะ ไม่ถึงกับหยดแต่ถ้าเอาทิชชู่ซับ จะมีเลือดออดมา สีชมพูจางๆและบางครั้งก็สีน้ำตาลอ่อนๆค่ะ (เป็นครั้งแรกวันที่ที่ 31 พ.ค. แล้วหาย แล้วกลับมาเป็นอีกวันที่ 3 มิย.และวันนี้วันที่ 4 มิย.แล้วเลือดก้ยังมีอยู่ค่ะ) แล้วมีอาการเสียวนิดหน่อยที่คลิตอริสด้านซ้ายตลอดเวลา ปวดเมื่อยกล้ามเนื้อ เวียนหัวบ้าง รู้สึกว่าตัวร้อนรุ่มๆ ด้วยค่ะ อาการที่มีนอกเหนือจากนี้คือเครียด กังวลค่ะ ( ประจำเดือนที่มาล่าสุดคือ 21 เมษา และวันนี้ 4 มิ.ย. ประจำเดือนยังไม่มาเลยค่ะ ) ใช่อาการท้องมั้ยคะ หรือเป็นอะไรกันแน่คะ รบกวนและขอบที่มาตอบด้วยนะคะ
สวัสดีค่ะ การที่มีตุ่มน้ำบริเวณแคมของอวัยวะเพศหญิง สามารถเกิดได้จากหลายสาเหตุ เช่น ผื่นแพ้สัมผัส, การติดเชื้อเริม, การติดเชื้อแบคทีเรีย เป็นต้นหากเป็นการติดเชื้อลุกลามไปที่ช่องคลอด อาจทำให้มีเลือดออกผิดปกติทางช่องคลอด และมีไข้ได้ค่ะแนะนำ ไปพบสูตินารีแพทย์เพื่อตรวจหาสาเหตุ และรับการรักษาอย่างเหมาะสมนะคะ